**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место:Обреновац**

**Број: 5383-E.03.02-230480/9-2017**

**Датум: 26.06.2017**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0019/2017 (214/2017), за набавку Израда планова ЗОП по локацијама Огранка ТЕНТ, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Обзиром на то да се ради о погонским објектима са генераторима хлађеним водоником, да би се компетентно могле сагледати све неопходне мере заштите од пожара за такву врсту технололошког процеса, неопходно је да понуђач има у радном односу дипломираног инжењера технологије и дипломираног хемичара, који поседују лиценцу коју издаје МУП РС за Израду анализа о зонама опасности и одређивање ових зона на местима која су угрожена од настанка експлозивних смеша запаљивих гасова, пара запаљивих течности и експлозивних прашина и експлозивних материја (Лиценца Б4). Једино су ове две струке довољно компетентне да обезбеде анализу стања заштите од пожара на одговрајући начин.

Да ли понуђач на основу горе наведеног мора да има најмање по једног дипломираног инжењера технологије и дипломираног хемичара са Лиценцом Б4, запослено лице и то, без обзира на начин ангажовања (радни однос на неодређено, одређено време, рад по уговору о делу, по уговору о обављању привремених и повремених послова и сл.)?

**ОДГОВОР 1:** Обзиром да је Чланом 32. Закона о заштити од пожара и Правилником о начину израде и садржају плана заштите од пожара аутномне покрајине, јединице локалне самоуправе и субјеката разврстаних у прву и другу категорију у члану 7., наведено да главни пројекат заштите од пожара израђује привредно друштво односно друго правно лице које је уписано у одговарајући регистар за обављање делатности израде техничке документације, које има овлашћење Министарства за израду Главног пројекта заштите од пожара и има запослена лица са лиценцом за израду пројекта заштите од пожара, сматрамо да није потребно посебно тражити кадровски капацитет.